फ्रेंडली मुकाबले में क्युरासाओ को हराया, हैट्रिक के साथ ही मेसी के 100 इंटरनेशनल गोल पूरे
Argentina Vs Curacao Match Update - Lionel Messi Hat Trick For Argentina. फुटबॉल में इस समय इंटरनेशनल ब्रेक चल रहा है। इसी बीच सभी प्लेयर्स क्लब छोड़ इअपनी नेशनल टीम के लिए मुकाबले खेल रहे है। इसी बीच मंगलवार देर रात अर्जेंटीना और क्युरासाओ के बीच अर्जेंटीना में फुटबॉल का फ्रेंडली मैच खेला गया
फुटबॉल में इस समय इंटरनेशनल ब्रेक चल रहा है। इसी बीच सभी प्लेयर्स क्लब छोड़ अपनी नेशनल टीम के लिए मुकाबले खेल रहे है। इसी बीच मंगलवार देर रात अर्जेंटीना और क्युरासाओ के बीच अर्जेंटीना में फुटबॉल का फ्रेंडली मैच खेला गया। इसमें अर्जेंटीना के स्टार फुटबॉलर लियोनल मेसी ने 3 गोल स्कोर किए। वहीं, अर्जेंटीना ने क्युरासाओ को 7-0 से हराया।
मेसी के अलावा एंजेल डी मारिया, निकोलस गोंजालनेस, एंजो फर्नांडेज और गोंजालो मोंटियल ने गोल स्कोर किए। हैट्रिक के साथ ही मेसी के इंटरनेशनल फुटबॉल में 100 गोल भी पूरे हुए। अब उनके इंटरनेशनल फुटबॉल में 102 गोल हो गए है।
अर्जेंटीना के टॉप गोल स्केरर मेसी 
मेसी वर्ल्ड फुटबॉल में तीसरे सबसे ज्यादा इंटरनेशनल गोल करने वाले खिलाडी है। अर्जेंटीना में वे सबसे ज्यादा गोल करने वाले खिलाडी है। उनके पीछे गेब्रियल बतिस्तुता के 56 और सर्जियो एगुएरो के 41 गोल है। में एकतरफा मेसी अपने देश के दूसरे खिलाड़ियों से गोल के मामले में बहुत आगे है।
20 मिनट में ही पहला गोल आया 
फीफा रैंकिंग में 86वें स्थान की टीम कुराकाओ, केवल 20 मिनट ही अपने आप को बचा सकी। 20वें मिनट में मेसी ने लो सेस्लो से एक पास लिया और बॉक्स के अंदर खूबसूरत शॉट खेल कर गोल स्कोर कर दिया।इसके बाद ही 23वें मिनट में गोंजालेज ने गोल दाग दिया। मेसी ने हाफ टाइम के पहले ही अपनी हैटट्रिक पूरी कर ली। हाफ टाइम के बाद एंजल डी मारिया और गोंजालो मॉन्टियल ने गोल दागे।
मैच के बाद मेसी को मिला अवार्ड 
मैच के बाद 42 हजार फैंस की मौजूदगी में मेसी को 100 गोल पूरे करने पर अवार्ड दिया गया। इसके बाद अर्जेंटीना टीम के खिलाड़ियों ने स्टेडियम में फैंस के सामने वर्ल्ड कप की ट्रॉफी दिखाई और सेलिब्रेट किया।